wickkiey/tamil-wikipedia-markdown huggingface dataset:
# அரிசித்தாள்

**அரிசித்தாள்** என்று அறியப்படுவது பல்வேறு இடங்களில் பல்வேறு விஷயங்களுக்காக மேற்கத்திய நாடுகளில் பயன்படுகிறது. அரிசித்தாள் என்று பெயர் வருவதற்கு காரணம் அதனை ஆசியாவுடன் தொடர்பு படுத்துவதன் காரணமாக இருக்கலாம் என்று கூறப்படுகிறது. அரிசித்தாள் என்று அழைக்கப்படுவதால் இது நெல்லில் இருந்து உருவாக்கப்படுகிறது என்று பொருள் கொள்ளல் ஆகாது.  

## பயன்பாடுகள்

- **காகிதப்பூக்கள்**: இருபதாம் நூற்றாண்டில் அரிசித்தாள் செடி என்று அழைக்கப்பட்ட செடி ஒன்று ஐரோப்பாவில் அறிமுகப்படுத்தப்பட்டது. இதன் பெயர் அரிசியோடு அமைந்ததே ஒழிய இச்செடிக்கும் அரிசிக்கும் எவ்வகை தொடர்பும் இல்லை. ஆனால் இந்தச் செடியில் இருந்து காகிதங்கள் தயாரிக்க முடிந்தது. அவ்வகை தயாரிக்கப்பட்ட காகிதங்கள் காகிதப்பூக்கள் செய்ய ஐரோப்பா முழுவதும் பயன்பட்டன.

- **உணவுப்படலம்**: உணவுத்துறையில் வியட்நாமிய உணவுகளின் மேற்படலமாய் வழிவழியாகவே உண்ண உகந்த அரிசித்தாள் என்ற மெல்லிய காகிதம் போன்ற தட்டையான பொருள் பயன்பட்டு வந்தது. இது அரிசித்தாள் என்று அழைக்கப்படக் காரணம், இந்த படலம் அரிசிச்சக்கையை முதன்மையாக வைத்து உருவாக்கப்பட்டது. சுவைக்காக சிலமுறை பால், மரவள்ளிக்கிழங்கு, வாழைப்பழம் முதலியன சேர்த்தும் உருவாக்கப்படுகிறது.

- **உணவைக்கட்டுதல்**: ஆசியாவில் மல்பெரி மரப்பட்டையில் இருந்து தயாரிக்கப்பட்ட ஒருவகை காகிதம் உணவைக் கட்டி எடுத்துச் செல்ல பயன்பட்டது. உணவு அரிசியால் செய்யப்பட்டதாக இருந்தமையால், அவ்வகை காகிதம் அரிசித்தாள் என்றே அறியப்பட்டது. ஆனால் இவ்வகை அரிசித்தாள் சாப்பிட உகந்ததல்ல.

- **பொதுபயன்பாடு**: பொதுவாகவே ஆசியாவில் இருந்து இறக்குமதி செய்யப்படும் காகிதங்கள் அரிசித்தாள் என்ற பெயரிலேயே ஐரோப்பிய சந்தைகளில் அறிமுகப்படுத்தி வைக்கப்படுகின்றன. இவ்வகை தாள்கள் எழுத வரைய உள்ளிட்ட சாதரண காகிதங்களின் பயன்பாடுகளை ஒத்திருக்கும்.
# சிங்கப்பூர் தேசிய அறிவியல் கலைக்கூடம்

**சிங்கப்பூர் தேசிய அறிவியல் கலைக்கூடம்** (*Singapore National Academy of Science*) சிங்கப்பூரில் 1967 ஆம் ஆண்டு அரசு நிதி உதவியுடன் தொடங்கப்பட்ட ஓர் அமைப்பாகும். சிங்கப்பூர் அறிவியல் முன்னேற்ற சங்கத்தில் சில செயல்பாடுகள் அறிமுகம் செய்யப்பட்டபோது 1976 ஆம் ஆண்டில் மறுபடியும் இவ்வமைப்பு புதுப்பிக்கப்பட்டது.  

2011 ஆம் ஆண்டு முதல், சிங்கப்பூர் தேசிய அறிவியல் கலைக்கூடம் தனது சொந்த நிர்வாக உறுப்பினர்களை தேர்ந்தெடுக்கத் தொடங்கியது.
# என்னைப் பார் யோகம் வரும்


**என்னைப் பார் யோகம் வரும்** (*Ennai Paar Yogam Varum*) என்பது 2007 ஆம் ஆண்டு வெளியான தமிழ் அதிரடி நகைச்சுவைத் திரைப்படம் ஆகும். எம். ஜமீன் ராஜ் இயக்கிய இந்த படத்தில் மன்சூர் அலி கான், புதுமுகம் மஞ்சு ஆகியோர் முக்கிய கதாபாத்திரங்களில் நடித்துள்ளனர், இதில் காண்டீபன், குட்டி, பிரியங்கா ஷைலு, ஆர். சுந்தர்ராஜன், அனுராதா, அபிநயஸ்ரீ, பொன்னம்பலம், மாணிக்க விநாயகம் ஆகியோர் துணை வேடங்களில் நடித்துள்ளனர். மன்சூர் அலி கான் தயாரித்த இப்படத்திற்கு ஏ. கே. வாசகன் இசை அமைத்தார். படம் பல தாமதங்களுக்குப் பிறகு 2007 சூலை 6 அன்று வெளியானது.  

## நடிகர்கள்

- மன்சூர் அலி கான் ஜனாவாக
- மஞ்சு ஜகதீஸ்வரியாக
- காண்டீபன் காண்டீபனாக
- குட்டி ஜீவாவாக
- பிரியங்கா சைலு மீனாவாக
- ஆர். சுந்தர்ராஜன் அனந்தராமனாக
- அனுராதா சீதாமங்கலம் முத்தம்மா
- அபிநயசிறீ "மொபைல்" லட்சுமியாக
- பொன்னம்பலம் காவல் ஆய்வாளராக
- மாணிக்க விநாயகம் கிருஷ்ணமூர்த்தியாக
- வெண்ணிற ஆடை மூர்த்தி பாலா பாலசுப்பிரமணியமாக
- காகா இராதாகிருஷ்ணன் அரசியல்வாதியாக
- அனு மோகன் அனந்தராமனின் நண்பராக
- பபிதா ஜகதீஸ்வரனின் நண்பராக
- குமரிமுத்து வீட்டு உரிமையாளராக
- பாண்டு மணமகனின் தந்தையாக
- நெல்லை சிவா தலைமைக் காவலராக
- முத்துக்காளை
- சிட்டி பாபு பாடகராக
- தாடி பாலாஜி
- சுருளி மனோகர் சுருளியாக
- லொள்ளு சபா பாலாஜி மணமகனாக
- வி. எம். சுப்புராஜ் லட்சுமியின் கணவராக
- இடிச்சப்புளி செல்வராசு
- திடீர் கண்ணையா
- குள்ளமணி
- போண்டா மணி ஜகாவுடன் இருப்பவராக
- பெஞ்சமின் ஜகாவுடன் இருப்பவராக
- வெங்கடேஷ் பிரபு கஸ்தூரி ராஜா ஜகாவுடன் இருப்பவராக
- கிங் காங் ஜகாவுடன் இருப்பவராக
- ஜிந்தா ஜகாவுடன் இருப்பவராக
- விஜய் கணேஷ் கட்சி உறுப்பினராக
- கோவை செந்தில் கணேசனாக
- ராஜாஜிராஜன் சட்டமன்ற உறுப்பினரின் உறவினராக
- வெங்கல் ராவ் அடியாளாக
- எல். வி. ஆதவன் எல். வி. கண்ணனாக (கௌரவத் தோற்றம்)
- டாக்டர் கலியபெருமாள் கௌரவத் தோற்றத்தில்
- வழக்கறிஞர் இராஜாராமன் கௌரவத் தோற்றத்தில்
- தொல். திருமாவளவன் கௌரவத் தோற்றத்தில்

## தயாரிப்பு
தனது சொந்த பதாகையின் கீழ் மூன்று படங்களைத் தயாரித்த பின்னர், நடிகர் மன்சூர் அலி கான் *என்னைப் பார் யோகம் வரும்* படத்தின் வழியாக மீண்டும் படத்தயாரிப்புக்கு வந்தார். இந்த படத்தில் ஒரு பாடலில் தொல். திருமாவளவன் தோன்றினார். நகைச்சுவை அம்சங்களுடன் கூடிய குறைந்த செலவில் எடுக்கபட்ட படம் இது என்று மன்சூர் அலிகான் கூறினார்.  

## இசை
இப்படத்திற்கு திரைப்பட இசையமைப்பாளர் ஏ. கே. வாசகன் இசையமைத்தார். 2007 ஆம் ஆண்டில் வெளியான இந்த இசைப்பதிவில் திருவள்ளுவர், ஔவையார், மன்சூர் அலி கான், ஏ. கே. வாசகன் ஆகியோரால் எழுதப்பட்ட ஆறு பாடல்கள் உள்ளன.  

## வெளியீடு
4 சூன் 2007 அன்று, ஒரு செய்தித்தாளில் இடம்பெற்ற படத்தின் விளம்பரம் பலரின் கவனத்தை ஈர்த்தது. படத்தை வெளியிட திரையரங்குகள் கிடைக்காததைக் கொண்டு அந்த விளம்பரம் நகைச்சுவையாக வெளியிடப்பட்டது. இந்த படம் முதலில் 2007 சூன் 15, அன்று பெரிய செலவில் எடுக்கபட்ட படமான *சிவாஜியுடன்* வெளியிட திட்டமிடப்பட்டது, ஆனால் சென்னை நகரத்தில் திரையரங்குகள் கிடைக்காத காரணத்தால், மன்சூர் அலி கான் தனது பட வெளியீட்டை ஒத்திவைத்தார். இதுகுறித்து *எந்தக் கொம்பனாலும் கருப்புப் பணத்தை ஒழிக்க முடியாது. கருப்புப் பணத்தை ஒழிக்கலாம்ன்னு எவனாவது சொன்னா அதை இருநூறு ரூபா டிக்கெட் ‘பிளாக்ல’ வாங்கி பாக்காதீங்க* என்று விளம்பரம் வெளியிட்டார். இது இறுதியாக 2007 சூலை 6 அன்று வெளியிடப்பட்டது. படம் வெளியான ஒரு வாரத்திற்குப் பிறகு, அவரது படத்திற்கான மற்றொரு விளம்பரத்தில் அஜித் குமார் *நடித்த கிரீடம்* (2007) படத்தைக் குறிப்பிட்டு மக்களின் கவனத்தை ஈர்த்தது.
# என் உயிரினும் மேலான


**என் உயிரினும் மேலான** (*En Uyirinum Melana*) என்பது 2007ஆம் ஆண்டு வெளியான இந்திய தமிழ் காதல் திரைப்படம் ஆகும். கே. ஆர். ஜெயா இயக்கிய இப்படத்தில் புதுமுகங்கள் அஜித் சந்தர், ராதிகா மேனன் ஆகியோர் முதன்மைப் பாத்திரங்களில் நடித்துள்ளனர். மேலும் எஸ். பி. பாலசுப்பிரமணியம், ரஞ்சித், இரவிக்குமார், கருணாஸ், காகா இராதாகிருஷ்ணன், சாருஹாசன், பாத்திமா பாபு, கமலா காமேஷ் ஆகியோர் பிற பாத்திரங்களில் நடித்துள்ளனர். இந்த படத்திற்கு தேவா இசை அமைத்தார். படம் 2007 ஆகத்து 10 அன்று வெளியானது.  

## நடிகர்கள்

- அஜித் சந்திரா ஜீவாவாக
- இராதிகா மேனன் பிரியாவாக
- எஸ். பி. பாலசுப்பிரமணியம் ஜீவாவின் தந்தை விஜயரங்கமாக
- ரஞ்சித் விவக்ரமாக (சிறப்புத் தோற்றத்தில்)
- இரவிக்குமார் பிரியாவின் தந்தையாக
- கருணாஸ் ஜானியாக
- காகா இராதாகிருஷ்ணன் ஜீவாவின் தாத்தாவாக
- சாருஹாசன் சத்தியநாத சுவாமியாக
- பாத்திமா பாபு ஜீவாவின் தாய் காமாட்சியாக
- கமலா காமேஷ் பிரியாவின் பாட்டியாக
- லொள்ளு சபா பாலாஜி ஜீவாவின் நண்பராக
- மாஸ்டர் ஆண்ரு பிரியாவின் தம்பியாக
- பாண்டு எம். பி. இராமலிங்கமாக
- செம்பிலி ஜெகன் சட்டமன்ற உறுப்பினர் கழந்தை தமிழரசனாக
- பயில்வான் ரங்கநாதன் காவல் ஆய்வாளர் முனுசாமியாக
- சாப்லின் பாலு வேலையாளாக
- சிங்கமுத்து சிங்கமாக
- போண்டா மணி
- நெல்லை சிவா
- தாடி பாலாஜி பரமசிவமாக
- வி. எம். சுப்புராஜ் சுப்புராஜாக
- சிவநாராயணமூர்த்தி
- தேனி முருகன்
- விஜய் கணேஷ்
- மாயி சுந்தர்
- விசாலினி
- பரிமளா
- மாஸ்டர் சூர்யா
- கனல் கண்ணன் (காக்க காக்க பாடலில் சிறப்புத் தோற்றத்தில்)

## தயாரிப்பு
*உயிரிலே கலந்தது* (2000) படத்தின் மூலம் இயக்குநராக அறிமுகமான கே. ஆர். ஜெயா என். என். டி. மூவி கிரியேஷன்ஸ் என்ற பதாகையின் கீழ் தயாரிக்கபட்ட *என் உயிரினும் மேலான படத்தின் வழியாக மீண்டும் இயக்குநராக வந்தார்.* இடையில் *ஜூன் ஜூலை* என்ற பெயர் கொண்ட வெளிவராத படத்தில் அவர் தொடர்ந்து பணியாற்றினார். படத்தில் நாயகனாக சென்னையைச் சேர்ந்த புதுமுகமான பொறியாளர் அஜித் சந்தர் நடித்தார். மும்பையைச் சேர்ந்த ராதிகா மேனன் நாயகியாக நடிக்க தேர்வு செய்யப்பட்டார். பாடகர் எஸ். பி. பாலசுப்பிரமணியம் தந்தை வேடத்தில் நடிக்க ஒப்பந்தமானார். இப்படத்திற்கான சண்டைக் காட்சிகளை கனல் கனல் கண்ணன் அமைத்து, ஒரு ரவுடியாக நடித்ததுமல்லாமல், ஒரு கானா பாடலையும் பாடினார். தேவா இசையமைத்த பாடல்கள் அனைத்தும் படத்தின் சூழ்நிலை சார்ந்தவையே என்றார் இயக்குநர். ஆர். செல்வா ஒளிப்பதிவு செய்ய, பி. சி. மோகனன் படத்தொகுப்பு செய்ய, கிரண் கலை இயக்குநராகப் பணியாற்றினார்.  

## இசை
பிரைப்பட பின்ண்ணி இசை, பாடல் இசை ஆகியவற்றை திரைப்பட இசையமைப்பாளர் தேவா அமைத்தார். வாலி, சினேகன் முத்து விஜயன் ஆகியோர் ஏழு பாடல்களை எழுதியுள்ளனர்.  

## வரவேற்பு
ஒரு விமர்சகர் படத்தை எதிர்மறையாக விமர்சித்தார், மேலும் அவர் படத்தின் மோசமான கதை, பலவீனமான திரைக்கதையை விமர்சித்தார்.
# சுப்ரத் குமார் ஆச்சார்யா


**மருத்துவர் சுப்ரத் குமார் ஆச்சார்யா** (*Dr. Subrat Kumar Acharya*) இந்தியாவைச் சேர்ந்த ஓர் இரையகக் குடலியல் மருத்துவராவார். 1951 ஆம் ஆண்டு நவம்பர் மாதம் 1 ஆம் தேதி பிறந்தார். கல்லீரல் மாற்று மருத்துவத்திலும் நிபுணத்துவம் பெற்றிருந்தார். மருத்துவ விஞ்ஞானி, எழுத்தாளர் மற்றும் ஆசிரியர் என பன்முகத்தன்மையுடன் செயல்பட்டு வருகிறார். ஒரு மருத்துவராக இவரது தொழில்முறை வலிமையைத் தவிர சிக்கலான நோய்களுக்கு பரிவுணர்ச்சியுடன் நோயாளி மைய அணுகுமுறை சிகிச்சையளிப்பவர் என்பதற்காக நன்கு அறியப்பட்டார். நோயாளிகளின் பிரச்சினைகளை பகுப்பாய்வு செய்வதல், துல்லியமான மற்றும் நன்கு சிந்திக்கக்கூடிய நோயறிதலை முன்வைத்தல், நோயாளிகளின் தனிப்பட்ட தேவைகளுக்கு ஏற்ப சிறந்த சிகிச்சையை பரிந்துரைத்தல் போன்ற செயல்பாடுகளில் ஆச்சாரியாவின் திறன் வெளிப்பட்டதால் முக்கியமான இரைப்பைக் குடலியல் நிபுணர் என்ற நற்பெயர் இவருக்கு கிடைத்தது. கூடுதலாக, நோயாளியின் கவலைகளை தெளிவுபடுத்துவதற்காக இவர் நேரத்தையும் முயற்சியையும் செலவிடுவார்.  

பேராசிரியர் ஆச்சார்யா மதிப்புமிக்க ஓர் ஆசிரியராகவும் பணிபுரிந்தார். தனது பாரம்பரியத்தை உலகம் முழுவதும் கொண்டு செல்லும் வகையில் பல இளம் மருத்துவர்களுக்கு பயிற்சி அளித்துள்ளார். புது தில்லியில் உள்ள எய்ம்சு மருத்துவமனையில் கிட்டத்தட்ட 40 ஆண்டுகாலம் பணிபுரிந்தார். தற்போது ஒரிசா மாநிலத்தின் தலைநகரான புவனேசுவரத்திலுள்ள கலிங்கா தொழில்துறை தொழில்நுட்ப நிறுவனத்தின் துணை அதிபராகவும், பிரதியும்னா பால் நினைவு மருத்துவமனையின் இரையகக்குடலியல் மற்றும் கல்லீரலியல் துறைகளுக்கு துறைத் தலைவராகவும் உள்ளார். புதுதில்லியில் உள்ள போர்ட்டிசு சுகாதார அமைப்பின் ராசன் தால் மருத்துவமனையிலும் இரையகக்குடலியல் மற்றும் கல்லீரலியல் துறைகளுக்கு செயல் இயக்குனராகப் பொறுப்பு வகிக்கிறார்.[http://kims.kiit.ac.in/news.html#char ]  

2012 ஆம் ஆண்டில் ஆச்சார்யா புவனேசுவர் எய்ம்சு மருத்துவமனையின் இயக்குநராக நியமிக்கப்பட்டார், ஆனால் புதுதில்லி எய்ம்சு மருத்துவமனையிலேயே இரையகக் குடலியல் துறையின் துறைத் தலைவராக தனது சேவையைத் தொடரத் தேர்வு செய்தார்.  

## விருதுகள்
- பத்மசிறீ விருது, 2014
- மித்ரா ஒலிம்பசு அகநோக்கியல் விருது
- பி.என். பெர்ரி விருது
- பொதுநலவாய மருத்துவ உறுப்பினர் விருது
- ஓம் பிரகாசு நினைவு விருது
- கல்லீரல் ஆய்வுக்கான ஆசியா பசிபிக் சங்கத்தின் இளம் ஆராய்ச்சியாளர் விருது.
- சமந்தா சந்திரசேகர் விருது, 2003
# இந்தியக் காகிதம்



**இந்தியக் காகிதம்** (*India paper*) ஒரு வகை காகிதம். 1875ல் இது வெளுக்கப்பட்ட சணலால் மற்றும் துணி இழைகளால் செய்யப்பட்ட மிக மெல்லிய, ஒளிபுகா வெள்ளைக் காகிதமாகும். இதன் அடிப்படை எடை 20 பவுண்டுகள், ஆனால் ஒரு அங்குல தடிமனில் 1,000 பக்கங்கள் வரை இருக்கும்.  

இக்காகிதத்தில் விவிலியம் அச்சிடப்பட்டதால் மிகவும் பிரபலமடைந்தது. தெளிவான அச்சானது சிறிய அளவில் இலகுவாகவும் செய்யப்பட்டது. 1911ஆம் ஆண்டு என்சைக்ளோபீடியா பிரிட்டானிக்கா, "மெல்லிய, வலுவான ஒளிபுகா இந்தியா காகிதத்தில் அச்சிடப்பட்டது. ஒவ்வொரு தொகுதியும் ஒரு அங்குல தடிமன் கொண்டது" என்ற பெருமையுடையது. இந்தியக் காகிதம் குறிப்பாக ஆக்ஸ்போர்டு பல்கலைக்கழகப் பதிகப்பத்தினரால் பயன்படுத்தப்பட்டது. இந்தியத் துணைக் கண்டத்திலிருந்து இறக்குமதி செய்யப்பட்ட சிறந்த ஆவணங்களை இந்த காகிதம் கொண்டு தயார் செய்யப்பட்டதால் இக்காகிதத்திற்கு இப்பெயர் எழுந்தது.  

தபால்தலைகளில் சாய ஆதார தபால் தலைகள் அச்சிடுவதற்கும் இந்தியா காகிதம் பெரும்பாலும் பயன்படுத்தப்படுகிறது.
# காசுமீர் வயல் சுண்டெலி

| <div>காப்பு நிலை</div> |  |
| --- | --- |
| <div>

தீவாய்ப்புக் கவலை குறைந்த இனம் <small>&nbsp;(IUCN 3.1)</small></div> |  |
| திணை: | விலங்கு |
| தொகுதி: | முதுகெலும்பி |
| வகுப்பு: | பாலூட்டிகள் |
| வரிசை: | கொறிணி |
| குடும்பம்: | முரிடே |
| பேரினம்: | *அப்போடெமசு* |
| சிற்றினம்: | <div>***அ. ருசிகேசு***</div> |
| **<span>*அப்போடெமசு ருசிகேசு*</span>**
<small>மில்லர்,</small> 1913 |  |

**காசுமீர் வயல் சுண்டெலி** (*Kashmir field mouse*)(*அப்போடெமசு ருசிகேசு*) என்பது முரிடே குடும்பத்தினைச் சார்ந்த கொறிணி வகைகளுள் ஒன்றாகும். இது இந்தியா, நேபாளம் மற்றும் பாகிஸ்தானில் காணப்படுகிறது .
# பாத்மா பேகம்


**பாத்மா பேகம்** (Fatma Begum) (1892-1983) இந்தியாவைச் சேர்ந்த, நடிகையும், இயக்குநரும், திரைக்கதை எழுத்தாளரும், தயாரிப்பாளரும் ஆவார். இவர் பெரும்பாலும் இந்தியத் திரையுலகின் முதல் பெண் திரைப்பட இயக்குநராக கருதப்படுகிறார். நான்கு ஆண்டுகளுக்குள், இவர் பல படங்களுக்கு கதைகளை எழுதவும், தயாரிக்கவும், இயக்கவும் செய்தார். இவர் "பாத்மா பிலிம்ஸ்" என்ற தனது சொந்த தயாரிப்பு நிறுவனத்தைத் தொடங்கினார். பின்னர் அது "விக்டோரியா-பாத்மா பிலிம்ஸ்" என ஆனது. மேலும் 1926 ஆம் ஆண்டில் *புல்பூல்-இ-பரிஸ்தான்* என்ற தனது முதல் படத்தை இயக்கினார். இவர் 1983இல் இறந்தார்.  

## குடும்பம்
பாத்மா பேகம் இந்தியாவில் உருது பேசும் முஸ்லிம் குடும்பத்தில் பிறந்தார். பிரித்தானியர்கள் காலத்தில் ஒரு சுதேச மாநிலமாக இருந்த சச்சின் அரசாட்சியைச் சேர்ந்த மூன்றாம் நவாப் சிதி இப்ராகிம் முஹம்மது யாகுத் கான் என்பவரை மணந்தார். ஆனாலும் இவர்களுக்கிடையே ஒரு திருமணம் அல்லது ஒப்பந்தம் நடந்ததாக எந்த பதிவும் இல்லை. இந்தியாவின் முதல் பேசும் படமான *ஆலம் ஆரா* (1931)வில் நடித்துள்ள சுபைதா பேகம், நடிகை சுல்தானா மற்றும் ஷேஷாதி என்ற மூன்று மகள்கள் இருந்தனர்.  

## தொழில்
இவர் தனது நடிப்பு வாழ்க்கையை உருது நாடக மேடையில் தஒடங்கிய இவர் படங்களுக்கு மாறி, இயக்குநர் அர்தேஷீர் இரானியின் *வீர் அபிமன்யு* (1922) என்ற உரையாடல்கள் இல்லாத படத்தில் அறிமுகமானார். நாடகங்களிலும் திரைப்படங்களிலும் ஆண்கள் பெண்களின் வேடத்தில் தோன்றுவதே அப்போது வழக்கமாக இருந்தது. எனவே இவர் ஒரு பெரிய பெண் உச்சநட்சத்திரம் ஆனார்.  

1926 ஆம் ஆண்டில், இவர் பாத்மா பிலிம்ஸை நிறுவினார். பின்னர் அது 1928 இல் விக்டோரியா-பாத்மா பிலிம்ஸ் என்று அறியப்பட்டது. இவர் கற்பனைத் திரைப்படங்களின் முன்னோடியாக இருந்தார். அங்கு இவர் ஆரம்பகால சிறப்பு விளைவுகளை ஏற்படுத்த தந்திர பப்டபிடிப்புக் காட்சிகளை பயன்படுத்தினார். இவர் "கோஹினூர் ஸ்டுடியோஸ்" மற்றும் "இம்பீரியல் ஸ்டுடியோஸ்: ஆகியவற்றிலும் ஒரு நடிகையாக இருந்தார். அதே நேரத்தில் பாத்மா பிலிம்ஸில் தனது சொந்த படங்களுக்கு கதைகளை எழுதுவதும், இயக்குவதும், தயாரிப்பதும், நடிப்பதையும் கொண்டிருந்தார்.  

பேகம் தனது 1926 திரைப்படமான *புல்பூல்-இ-பாரிஸ்தான் மூலம்* இந்தியத் திரைப்படத்துறையின் முதல் பெண் இயக்குநரானார். படத்தின் அறியப்பட்ட அச்சிட்டுகள் எதுவும் தற்போது இல்லை என்றாலும், அதிக செலவில் தயாரித்து பல சிறப்பு விளைவுகளைக் கொண்ட ஒரு கற்பனை படம் என்று விவரிக்கப்பட்டுள்ளது. இது உண்மை என்றால், ஜார்ஜ் மெலீஸ் போன்ற கற்பனை சினிமாவின் ஆரம்ப முன்னோடிகளில் இந்த படம் இவரை வைக்கிறது. பாத்மா தனது சொந்த படைப்பில் தொடர்ந்து தயாரித்து வந்தாலும், கோஹினூர் ஸ்டுடியோஸ் மற்றும் இம்பீரியல் ஸ்டுடியோஸிலும் 1938 ஆம் ஆண்டில் தனது கடைசி படமான *துனியா க்யா ஹை* வரை பணியாற்றினார்.  

இவர் வேறு பல படங்களை இயக்கியுள்ளார். கடைசியாக இவர் இயக்கிய *காட்டெஸ் ஆஃப் லக்* என்ற திரைப்படம் 1929இல் வெளிவந்தது.  

## மரபு
இவர் 1983 இல் தனது 91 வயதில் இறந்தார். இவரது மரபு இவரது மகள் சுபைதாவால் மேற்கொள்ளப்பட்டது. அவர் ஒரு ஊமைத் திரைப்படங்களின் நட்சத்திரம் என்பதைத்தவிர தவிர, இந்தியாவின் முதல் பேசும்படமான ஆலம் ஆராவில் நடித்திருந்தார் .
# சுல்தானா (நடிகை)


**சுல்தானா** (Sultana ) சுல்தானா ரசாக் என்றும் அழைக்கப்படும் இவர், இந்தியாவைச் சேர்ந்த ஆரம்பக்கால திரைப்பட நடிகை ஆவார். மேலும், ஊமைத் திரைப்படங்களிலும், பின்னர் பேசும் திரைப்படங்களிலும் நடித்தார். இவர் இந்தியாவின் முதல் பெண் திரைப்பட இயக்குனரான பாத்திமா பேகமின் மகள் ஆவார். இந்தியாவின் முதல் பேசும் படமான ஆலம் ஆராவில் (1931) நடித்த முன்னணி நடிகையானசுபைதா பேகம் இவரது தங்கை ஆவார்.  

மரியாதைக்குரிய குடும்பங்களைச் சேர்ந்த பெண்களுக்கு நடிப்பு என்பது பொருத்தமான தொழிலாக கருதப்படாத நேரத்தில் திரைப்படங்களில் நுழைந்த சில பெண்களில் இவர் ஒருவராக இருந்தார். மேற்கு இந்தியாவில் உள்ள குசராத்தின் சூரத் நகரில் பிறந்தார்.சாச்சின் மாநிலத்தைச் சேர்ந்த மூன்றாம் நவாப் சிதி இப்ராஹிம் முஹம்மது யாகுத் கான் மற்றும் பாத்திமா பேகம் ஆகியோரின் மகளாவார். இவருக்கு இரண்டு சகோதரிகள், சுபைதா மற்றும் ஷெஷாதி என்ற இருவர் இருந்தனர். நவாபுக்கும் பாத்திமாவுக்கும் இடையில் ஒரு திருமணம் அல்லது ஒப்பந்தம் நடந்ததாக எந்த பதிவும் இல்லை.  

## தொழில்
ஊமைத் திரைப்பட யுகத்தில் சுல்தானா ஒரு பிரபலமான நடிகையாக இருந்தார். வழக்கமாக காதலி வேடங்களில் நடித்தார். வீர் அபிமன்யு (1922) திரைப்படத்தில் நடிகையாக தனது வாழ்க்கையைத் தொடங்கினார். பின்னர் பல ஊமைப் படங்களில் நடித்தார். பின்னர், இவர் பேசும் திரைப்படங்களிலும் நடித்தார். 1947 இல் இந்தியப் பிரிவினையின்போது, இவர் செல்வந்தரான தனது கணவர் சேத் ரசாக் என்பவருடன் பாக்கித்தானுக்கு குடிபெயர்ந்தார். இவரது மகள் ஜமீலா ரசாக்கையும் பாக்கித்தானியப் படங்களில் நடிக்கும்படி இவர் ஊக்கப்படுத்தினார். மேலும் இவர் பாக்கித்தானில் *ஹம் ஈத் ஹைன்* (1961) என்ற பெயரில் ஒரு திரைப்படத்தை தயாரித்தார். இது பிரபல திரைக்கதை எழுத்தாளர் பயாஸ் ஹாஷ்மி எழுதியது. படம் பகுதி வண்ணத்தில் படமாக்கப்பட்டது. இது அந்த நாட்களில் அரிதாக இருந்தது. ஆனால் படம் மோசமாக தோல்வியடைந்தது. பின்னர் சுல்தானா படங்களைத் தயாரிப்பதை நிறுத்திவிட்டார்.  

சுல்தானாவின் மகள் ஜமீலா ரசாக், பிரபல பாகிஸ்தான் கிரிக்கெட் வீரர் வகார் ஹசனை மணந்தார். அவர் திரைப்படத் தயாரிப்பாளர் இக்பால் ஷெஷாத்தின் சகோதரர். கராச்சியில் "நேஷனல் ஃபுட்ஸ்" என்ற பெயரில் ஒரு வணிகத்தை நடத்தி வருகிறார்.
# தைவான் வயல் சுண்டெலி

| <div>காப்பு நிலை</div> |  |
| --- | --- |
| <div>

தீவாய்ப்பு கவலை குறைந்த இனம் <small>&nbsp;(IUCN 3.1)</small></div> |  |
| திணை: | விலங்கு |
| தொகுதி: | முதுகுநாணிகள் |
| வகுப்பு: | பாலூட்டிகள் |
| வரிசை: | கொறிணி |
| குடும்பம்: | முறிடே |
| பேரினம்: | *அப்போடெமசு* |
| சிற்றினம்: | *அ. செமோட்டசு* |
| **<span>*அப்போடெமசு செமோட்டசு*</span>**
<small>தாமசு</small>, 1908 |  |

**தைவான் வயல் சுண்டெலி** அல்லது **பார்மோசன் மர சுண்டெலி** ( *அப்போடெமசு செமோட்டசு*) என்றும் அழைக்கப்படும் எலியானது, முரிடே குடும்பத்தினைச் சார்ந்த கொறிணி ஆகும். இது தைவானில் மட்டுமே காணப்படுகிறது.  

தைவான் வயல் எலி முதன்மையாக மொன்டேன் பகுதியில் 1,400 முதல் 3,000 மீ உயர நிலப்பரப்பில் காணப்படுகிறது. இவை இயற்கை அல்லது செயற்கை காடுகள், புல்வெளிகள், பண்ணைகள் மற்றும் முகாம் பகுதிகளில் காணப்படுகின்றன. இவை தாவரங்கள், பூச்சிகள் மற்றும் பூஞ்சைகளை உணவாக உண்ணுகின்றன.  

உருவ அளவீடுகளின் அடிப்படையில், தைவான் வயல் சுண்டெலிகள் தென்சீன வயல் சுண்டெலியிலிருந்து (*அப்போடெமசு டிராகோ*) வேறுபட்டதல்ல என்றும், இதனை ஒரு தனி இனமாகக் கருதக்கூடாது என்றும் கூறப்படுகிறது.  

தைவான் வயல் சுண்டெலியில் ஆண் பெண் உருவ வேறுபாடு கொண்டது. ஆண் பொதுவாகப் பெண்களை விட பெரியது (ஆண்: 25.6 ± 0.5 கிராம்; பெண்: 23.8 ± 0.5 கிராம் எடையுடையது ). அடையாளமிட்டு-பிடிப்பு-மீளப்பெறுதல் தரவுகளின் அடிப்படையில் இதனுடைய ஆயுட்காலம் காடுகளில் 1 வருடத்திற்கும் குறைவாக இருக்கலாம் என்று கூறப்படுகின்றது.
# இராணி சுண்டெலி


**இராணி சுண்டெலி** (*கெரோமை சுமார்கரெட்டே*) என்பது முரிடே குடும்பத்தில் உள்ள கொறிக்கும் விலங்காகும். இது பரவல் போர்னியோ தீவு, சரவாக் (மலேசியா) மற்றும் சபா (மலேசியா) மாகாணங்களில் மட்டுப்படுத்தப்பட்டுள்ளது. இதன் இயற்கை வாழ்விடம் மிதவெப்பமண்டல அல்லது வெப்பமண்டல வறண்ட காடுகள் ஆகும் .
# சிலந்தி (திரைப்படம்)


**சிலந்தி** (*Silandhi*) என்பது 2008 ஆம் ஆண்டு வெளியான தமிழ் பரபரப்பூட்டும் திரைப்படம் ஆகும். அறிமுக இயக்குநர் ஆதிராஜ் இயக்கிய இப்படத்தில் முன்னா, மோனிகா ஆகியோர் முக்கிய வேடங்களில் நடித்தனர். மேலும் ரியாஸ் கான் துணை வேடத்தில் நடித்துள்ளார். இந்த திரைப்படம் பின்னர் தெலுங்கில் *எர்ர குலாபி* என்றும், இந்தியில் *ஜால் - தி நெட் என்ற* பெயரிலும் மொழிமாற்றம் செய்யப்பட்டது. மேலும் இப்படமானது கன்னடத்தில் விஜய் ராகவேந்திரா, ஹரிப்பிரியா ஆகியோர் முக்கிய கதாபாத்திரங்களில் நடிக்க *ரணதந்திரா* என்ற பெயரில் 2014 இல் இயக்குனரால் மறு ஆக்கம் செய்யப்பட்டது.இது திரைப்படம் *ஐ நோ வாட் யூ டிட் லாஸ்ட் சம்மர்* என்ற ஆங்கில திரைப்படத்தை அடிப்படையாகக் கொண்டது.  

## சுருக்கம்
இந்த படம் புது ஜோடிகளான மகேஷ் ( முன்னா ), மோனிகா ( மோனிகா ) ஆகியோரைப் பற்றியது. திருமணத்திற்குப் பின் தேனிலவுக்கு அவர்கள் தனிமையான இடத்தில் உள்ள வீட்டிற்குச் செல்கின்றனர். அந்த வில்லாவில் இயற்கைக்கு மாறான சில விஷயங்கள் நடக்கின்றன.  

## நடிகர்கள்

- முன்னா மகேஷாக
- மோனிகா மோனிகாவாக
- ரியாஸ் கான் காவல் அதிகாரியாக
- சந்துரு
- நெல்லை சிவா
- கணேஷ் பாபு
- ஜெகன்
# காஷ்மீர் வெள்ளை-பல் மூஞ்சூறு

| <div>காப்பு நிலை</div> |  |
| --- | --- |
| உயிரியல் வகைப்பாடு <span></span> |  |
| திணை: | விலங்கு |
| தொகுதி: | [[முதுகெலும்பி |
| வகுப்பு: | பாலூட்டி |
| வரிசை: | யூலிபோடைப்ளா |
| குடும்பம்: | சோரிசிடே |
| பேரினம்: | *குரோசிடுரா* |
| சிற்றினம்: | <div>***கு. புல்லாட்டா***</div> |
| **<span>*குரோசிடுரா புல்லாட்டா*</span>**
<small>மில்லர்,</small> 1911 |  |
| - |  |
| Kashmir white-toothed shrew range | } |

**காஷ்மீர் வெள்ளை-பல் மூஞ்சூறு** (Kashmir white-toothed shrew) (*குரோசிடுரா புல்லாட்டா*) என்பது பாலூட்டிகளில் சொரிசிடே குடும்பத்தில் விலங்காகும். இது இந்தியாவிலும் பாகிஸ்தானிலும் காணப்படுகிறது.
# இரியா பிள்ளை


## ஆரம்ப கால வாழ்க்கை
இரியா, 2012]]  
இவர், ரேமாண்ட் பிள்ளை மற்றும் அவரது மனைவி துர்-இ-ஷாஹ்வார் தன்ராஜ்கீர் ஆகியோரின் மகளாகப் பிறந்தார். இவரது பெற்றோர் இருவரும் கலவையான வகுப்புவாத பாரம்பரியத்தைச் சேர்ந்தவர்கள். அவர்களுடைய திருமணமும் ஒரு கலப்புத் திருமணமாகும். இவரது தந்தை, ரேமண்ட் பிள்ளை, ஒரு மலையாளம் பேசும் இந்து தந்தைக்கும், ஆங்கிலோ-இந்தியத் தாய்க்கும் பிறந்தவர். அவர் ஒரு கிறிஸ்தவராக வளர்ந்தார். இரியாவின் தாயார், துர்-இ-ஷாஹ்வார் தன்ராஜ்கீர், ஒரு இந்து, மற்றும் ஐதராபாத் மாநிலத்தின் உயர்மட்ட பிரபுக்களில் ஒருவரான மகாராஜா நரசிங்கராஜ் தன்ராஜ்கீர் கயான் பகதூர் என்பவரின் மகள் ஆவார். இவரது உறவினர் நடிகை சுபைதா பேகம், முஸ்லீம் அரசக் குடும்பத்தைச் சேர்ந்தவர். மேலும், சுபைதா முதல் இந்திய பேசும் படமான ஆலம் ஆரா (1931) என்ற படத்தில் நடித்திருந்தார். இரியா இந்தியாவின் முதல் பெண் திரைப்பட இயக்குனரான பாத்மா பேகமின் பேத்தி ஆவார். மேலும் இந்தியாவின் ஆரம்பகால திரைப்பட நடிகைகளில் ஒருவரான இவரது பாட்டி சுபைதாவின் மூத்த சகோதரியான சுல்தானாவின் பெரிய மருமகளாகவும் இருக்கிறார்.  

## தனிப்பட்ட வாழ்க்கை
1984 ஆம் ஆண்டில், இவர் மைக்கேல் வாஸ் என்ற அமெரிக்க நாட்டவரை மணந்தார். வாஸ் மற்றும் பிள்ளை 1988இல் பிரிந்து 1994இல் விவாகரத்து பெற்றனர்.  

1998ஆம் ஆண்டில், இவர் நடிகர் சஞ்சய் தத்தை மணந்தார். ஆனால் இவர்களும் சில ஆண்டுகளுக்குப் பிறகு பிரிந்தனர். தாங்கள் நெருங்கிய நண்பர்களாக இருப்பதாக 2006இல் இவர் ஒப்புக் கொண்டார். 2008ஆம் ஆண்டில் விவாகரத்து அதிகாரப்பூர்வமானதும், தீர்வு பற்றிய விவரங்கள் மிட் டே என்ற செய்தித்தாளில் வெளிவந்தது. தி டெலிகிராஃப் என்ற செய்தித்தாளில் இவருக்கும் சஞ்சய் தத்துக்குமான உறவு பற்றி செய்தி வெளியிடப்பட்டது.  

இவர், 2005ஆம் ஆண்டில் இந்தியாவைச் சேர்ந்த பிரபல டென்னிசு வீரர் லியாண்டர் பயஸுடன் சில காலம் உறவு கொண்டிருந்தார். தம்பதியருக்கு அயனா என்ற மகள் உள்ளார். தற்போது இவர்களுக்குள் ஏற்பட்ட பிணக்கு காரணமாக குடும்ப வன்முறை குற்றச்சாட்டில் பயஸ் மீதும் அவரது தந்தை மீதும் 2014 சூன் மாதம் உள்ளூர் பெருநகர நீதிமன்றத்தில் வழக்கு பதிவு செய்துள்ளார்.
# பாத்திமா பேகம் (அரசியல்வாதி)

**பாத்திமா பேகம்** (11 பிப்ரவரி 1890 &ndash; 1958) பாக்கித்தான் இயக்கத்தின் மதிப்பிற்குரிய பெண் ஆவார்.  

## ஆரம்பகால வாழ்க்கையும் கல்வியும்
இவர், லாகூரின் ஒரு கௌரவமானக் குடும்பத்தில் பிறந்தார். *பைசா அக்பர்* (பென்னி செய்தித்தாள்) என்ற ஒரு பைசா செய்தித்தாளுக்குச் சொந்தமான முன்ஷி மௌல்வி மெஹபூப் ஆலமின் மகளாவார். பாத்திமா பேகம் தனது ஆரம்பக் கல்வியை வீட்டிலேயே பெற்று பஞ்சாப் பல்கலைக்கழகத்தில் முதுகலைப் பட்டப்படிப்பை முடித்தார். பின்னர் இவர் லேடி மக்லாகன் பள்ளியில் ஆசிரியரானார்.  

## சமூக மற்றும் அரசியல் நடவடிக்கைகள்
*1909* ஆம் ஆண்டில்*, ஷெரீப் பீபி* என்ற பெண்களுக்கான வாரமிருமுறை வெளியான இதழின் ஆசிரியராக இருந்தார். 1908 இல், இசுலாமிய பெண்கள் சங்கம் நிறுவப்பட்டது. பேகம் மியான் முஹம்மது ஷாஃபி என்பவர் அதன் முதல் தலைவராகவும், பாத்திமா பேகம் அதன் பொதுச் செயலாளராகவும் நியமிக்கப்பட்டார். 1921ஆம் ஆண்டில், இவர் ஹசாரா மவட்டத்திலுள்ள மரியாதைக்குரிய குடும்பத்தில் திருமணம் செய்து கொண்டார். ஆனால் சில வருடங்களுக்குப் பிறகு, இவரது கணவர் இறந்துவிட்டார். பின்னர், இவர் லாகூரில் உள்ள தனது தந்தையின் வீட்டிற்கு திரும்பினார். பின்னர், மும்பை மாநகராட்சியின் கௌரவ ஆய்வாளராக நியமிக்கப்பட்டார். ஜின்னா பெண்கள் கல்லூரி இவரது நடவடிக்கைகளின் பிரதான மையமாகவும் *,* முஸ்லிம் லீக்கின் பெண்கள் பிரிவின் முக்கிய புள்ளியாகவும் இருந்தது. ஒவ்வொரு நாள் காலையிலும், பாத்திமா பேகம் பாக்கித்தான் இயக்கத்தில் தங்கள் பொறுப்புகள் குறித்து இளம் பெண்களிடையே உரையாற்றுவார்.  

1940ஆம் ஆண்டில், இவர் அகில இந்திய முஸ்லிம் லீக்கின் வருடாந்திரக் கூட்டத்தை ஏற்பாடு செய்தார். லாகூரில் இந்த எல்லாப் பணிகளையும் செய்தபின், இவர் வடமேற்கு எல்லைப்புற மாகாணத்திற்கு செல்ல முடிவு செய்தார். 1943ஆம் ஆண்டில், பெசாவருக்குச் சென்று, அகில இந்திய முஸ்லிம் லீக்கின் கொடியின் கீழ் முஸ்லிம் பெண்களை ஒன்றிணைக்கத் தொடங்கினார். வங்காளத்தில் பஞ்சம் மற்றும் மிகவும் மோசமான சுகாதார நிலைமைகள் இருந்தபோது, பாதிக்கப்பட்டவர்களுக்கு உணவு மற்றும் மருந்துகளை விநியோகிக்க தனது தோழர்களுடன் நடவடிக்கை எடுத்தார். 1946ஆம் ஆண்டில், முஸ்லிம்கள் பரந்த அளவில் படுகொலை செய்யப்பட்டபோது, இவர் ஆறுதலளிக்கச் சென்று பாதிக்கப்பட்ட குடும்பங்களைக் கவனித்து விதவைகள் மற்றும் குழந்தைகளுக்கு உதவினார். 1946 இந்திய மாகாண தேர்தல்களுக்கு முன்னர், இவர் மற்ற பிரபல முஸ்லிம் பெண்களுடன் சேர்ந்து, பஞ்சாப் முழுவதும் பிரச்சாரம் செய்தார். 1947 ஆம் ஆண்டில், பாக்கித்தான் உருவான பின்னர், இந்தியாவில் இருந்து உள்வரும் அகதிகளின் மறுவாழ்வுக்காக இவர் பணியாற்றினார். அதன் பிறகு இவர் முஸ்லிம் லீக்கின் மாகாணத் தலைவரானார்.
# மரியம் சுல்தானா நூஹானி



**மரியம் சுல்தானா நூஹானி** (Mariyam Sultana Noohani) (1932 சூன் 19 - 2014 நவம்பர் 25) பாக்கித்தானின் சிந்து மாகாணத்தில், ஐதராபாத்த்தில் கல்வியாளாராகவும், கல்வித் தலைவராக இருந்தார். இவர் அனைத்து பாக்கித்தான் பெண்கள் சங்கம் மற்றும் பாக்கித்தான் பெண்கள் அமைப்பின் கூட்டமைப்புக்கு தலைமை தாங்கினார். இவர் குறிப்பாக சிறுமிகளுக்கு கல்வி மற்றும் பயிற்சியளித்தார். மேலும் பள்ளிப்படிப்பின் முக்கியத்துவத்தை அவர்களுக்கு உணர்த்தினார். சிந்து பொது சேவை ஆணையம் மற்றும் சிந்து பல்கலைக்கழகத்துடன் ஒரு நிபுணராக இவர் தொடர்பு கொண்டிருந்தார். ஐதராபாத் பிராந்தியத்தின் கல்லூரிக் கல்வி இயக்குநராகவும் பணியாற்றினார். இவர் "அபா மரியம் நூஹானி" (மூத்த சகோதரி) என்று பிரபலமாக அறியப்படுகிறார்.  

## குழந்தைப் பருவமும் கல்வியும்
மரியம் நூஹானி 1932 சூன் 19 அன்று பாக்கித்தானின் சிந்து மாகாணத்தில் ஐதராபாத்தின் நில உரிமையாளரும் பத்திரிகையாளருமான ரைஸ் குலாம் காதிர் கான் நூஹானி என்பவருக்கு மகளாகப் பிறந்தார். இவருக்கு ஒரு சகோதரனும் ஒரு சகோதரியும் இருந்தார்கள். இவர் தனது ஆரம்பக் கல்வியை ஐதராபாத்தின் நியூ மாடல் பெண்கள் பள்ளியிலிருந்து பெற்றார் . ஐதராபாத்தில் உள்ள மடரதுல் பனாட் பெண்கள் உயர்நிலைப் பள்ளியில் மெட்ரிகுலேசன் தேர்ச்சி பெற்றார். முஸ்லிம் வரலாற்றில் இளங்கலைப் பட்டத்தையும், இசுலாமிய கலாச்சாரத்தில் முதுகலை பட்டமும் பெற்றார்.  

## தொழில்
1953 இல் ஐதராபாத் அரசு பெண்கள் கல்லூரியில் இசுலாமிய வரலாற்றின் விரிவுரையாளராக தனது வாழ்க்கையைத் தொடங்கினார். இவர் 1958இல் உதவி பேராசிரியராக பதவி உயர்வு பெற்றார். 1970 ஏப்ரல் 24 முதல் 1971 மே 21 வரை இவர் சுக்கூர் அரசு பெண்கள் கல்லூரியின் முதல்வராக பணியாற்றினார். 1971 மே முதல் 1972 அக்டோபர் வரை இவர் ஜாம்ஷோரோ பணியகத்தில் பாடத்திட்ட நிபுணராக இருந்தார். 1972 அக்டோபர் முதல் 1973 அக்டோபர் வரை சுக்கூர் அரசு பெண்கள் கல்லூரிப் பேராசிரியராகவும் முதல்வராகவும் நியமிக்கப்பட்டார். 1974 மே 8 முதல் 1983 மே 3 வரை இவர் ஐதராபாத் பிராந்தியத்தின் கல்லூரிக் கல்வி துணை இயக்குநராகப் பணியாற்றினார். மேலும் 1996 செப்டம்பர் 26 அன்று ஐதராபாத் பிராந்தியத்தின் கல்லூரி கல்வி இயக்குநராக சேர்ந்தார். 1983 முதல் 1990 வரை ஐதராபாத் ஜூபேதா பெண்கள் கல்லூரி முதல்வராகவும் பணியாற்றினார்.  

2014 சூ ன் 26 அன்று, அவர் முதல்வராக இருந்த அரசு ஜூபேதா பெண்கள் கல்லூரியில் தனது பெயரில் ஒரு நூலகத்தைத் திறந்து வைத்தார்.  

## இறப்பு
இவர் 2014 நவம்பர் 25 அன்று இருதய நோயால் இறந்தார்.
# கன்னியாகுமரி மக்களவைத் தொகுதி இடைத்தேர்தல், 2021

**கன்னியாகுமரி மக்களவைத் தொகுதி இடைத்தேர்தல், 2021**, 2019 மக்களவைத் தேர்தலில் வெற்றி பெற்ற கன்னியாகுமரி மக்களவைத் தொகுதி உறுப்பினர் எச். வசந்தகுமார் 28 ஆகத்து 2020 அன்று மறைந்தபடியால், இத்தொகுதி காலியாக அறிவிக்கப்பட்டது. எனவே இத்தொகுதிக்கு புதிய மக்களவை உறுப்பினரை தேர்ந்தெடுக்க, 2021 தமிழ்நாடு சட்டமன்றத் தேர்தலுடன் சேர்த்து, கன்னியாகுமரி மக்களவைத் தொகுதிக்கும் தேர்தல் நடைபெறும் என இந்தியத் தேர்தல் ஆணையம் அறிவித்தது.  

## தேர்தல் அட்டவணை
கன்னியாகுமரி மக்களவைத் தொகுதி தேர்தலின் முக்கிய நாட்கள்:  

| நிகழ்வு | நாள் |
| --- | --- |
| வேட்புமனு தாக்கல் துவக்கம் | மார்ச் 12 |
| வேட்புமனு தாக்கல் முடிவு | மார்ச் 19 |
| வேட்புமனு பரிசீலனை | மார்ச் 20 |
| வேட்பு மனு திரும்பப் பெற கடைசி நாள் | மார்ச் 22 |
| வாக்குப் பதிவு நாள் | ஏப்ரல் 6 |
| வாக்கு எண்ணிக்கை (தேர்தல் முடிவுகள்) | மே 2 |
## வேட்பாளர்கள்
1. பாரதிய ஜனதா கட்சியின் மூத்த தலைவரும் முன்னாள் அமைச்சருமான பொன். இராதாகிருஷ்ணன் அவர்கள் தேசிய ஜனநாயகக் கூட்டணி சார்பாக கன்னியாகுமரி மக்களவைத் தொகுதியில் போட்டியிட்டார்
1. மதச்சார்பற்ற முற்போக்கு கூட்டணியில் காங்கிரஸ் கட்சியின் சார்பாக மறைந்த முன்னாள் நாடாளுமன்ற உறுப்பினர் எச்.வசந்தகுமாரின் மகன் விஜய் வசந்த் போட்டியிடுவார் என்று அறிவிக்கப்பட்டது.

| வரிசை
எண் | கட்சி | வேட்பாளர் |
| --- | --- | --- |
| 1 | காங்கிரஸ் | விஜய் வசந்த் |
| 2 | பாஜக | பொன். இராதாகிருஷ்ணன் |
| 3 | நாம் தமிழர் | அனிட்டீர் ஆல்வின் |
| 4 | மக்கள் நீதி மய்யம் | சுபா சார்லசு |

## தேர்தல் முடிவுகள்
கன்னியாகுமரி மக்களவைத் தொகுதியில் காங்கிரசு கட்சி வேட்பாளர் விஜய் வசந்த் வெற்றி பெற்றார். பாரதிய ஜனதா கட்சி வேட்பாளர் பொன். இராதாகிருஷ்ணன் விட காங்கிரசு வேட்பாளர் விஜய் வசந்த் 1 லட்சத்து 34 ஆயிரத்து 374 வாக்குகள் வித்தியாசத்தில் வெற்றி பெற்றார்.  

**இடைத்தேர்தல் முடிவு**

| வரிசை
எண் | கட்சி | வேட்பாளர் | வாக்குகள் | சதவீதம் |
| --- | --- | --- | --- | --- |
| 1 | காங்கிரசு | விசய குமார் @விசய் வசந்து | 576037 | 52.5 |
| 2 | பாசக | பொன். இராதாகிருஷ்ணன் | 438087 | 39.92 |
| 3 | நாம் தமிழர் | அனிட்டீர் ஆல்வின் | 58593 | 5.34 |
| 4 | மநீ.மய்யம் | சுபா சார்லசு | 8536 | 0.78 |
| 5 | நோட்டா | 4938 | 0.45 |  |
# பரிதா சித்திக்

**முனைவர் பரிதா அகமது சித்திகி** (Farida Ahmed Siddiqui) (பிறப்பு: 1937கள், மீரட் - இறப்பு: 2013 ஆகத்து, கராச்சி ) பாக்கித்தானைச் சேர்ந்த மத அறிஞரான இவர் பாக்கித்தான் தேசிய சட்டமன்ற உறுப்பினராகவும் இருந்தார்.  

## பின்னணி
இவர் இந்தியாவின் மீரட்டில் பிறந்தார். 1958 இல் கராச்சி பல்கலைக்கழகத்தில் முதுகலை பட்டம் பெற்றார். இவர் பாக்கித்தானின் இஸ்லாமிய அறிஞரும், தீவிர பழமைவாத அரசியல்வாதியுமான மௌலானா ஷா அகமது நூரானியின் தங்கையாவார்.  

## தொழில்
இவர் பெண்கள் இசுலாமித் திட்டத்தின் நிறுவனர் தலைவராகவும், அஞ்சுமான்-இ-தபலே-இ-இசுலாம் மற்றும் இசுலாமிய நலன் திட்ட உறுப்பினராகவும் இருந்தார். இவர், பல மத புத்தகங்களை எழுதியுள்ளார். பாக்கித்தானின் தேசிய சட்டமன்றத்தின் முன்னாள் உறுப்பினராக இருந்தார். மேலும் தான் இறப்பதற்கு முன் இசுலாமிய கருத்தியல் அமைப்பின் பணியாற்றிய ஒரே பெண்மணியாக இருந்தார்.  

## இறப்பு
நீண்ட உடல்நலக்குறைவால் பாதிக்கப்பட்ட இவர் ஆகத்து 2013 இல் இவருக்கு இரண்டு மகன்ளும் ஒரு மகளும் இருக்கின்றனர்.
# இந்திய மக்கள் முன்னேற்ற கட்சி

**இந்திய மக்கள் முன்னேற்ற கட்சி**, தமிழ்த் திரைப்பட நடிகர் ரஜினிகாந்த் துவங்க இருந்த கட்சியின் ஒருங்கிணைப்பாளராக அறிவிக்கப்பட்டிருந்த அர்ஜுனமூர்த்தி இக்கட்சியின் தலைவர் ஆவார். இந்தகட்சி தொடங்கப்பட்டுள்ளதற்கு ரஜினிகாந்த் வாழ்த்து தெரிவித்துள்ளார். அர்ஜுனமூர்த்தி முன்னர் பாரதிய ஜனதா கட்சியின் அறிவுசார் பிரிவின் மாநிலத் தலைவராக இருந்தார். ரஜினிகாந்த் தனிக் கட்சி துவங்கும் திட்டத்தைக் கைவிட்ட நிலையில், அர்ஜுனமூர்த்தி இந்திய மக்கள் முன்னேற்றக் கட்சியை 27 பிப்ரவரி 2021 அன்று துவக்கியுள்ளார்.  

## கட்சியின் வாக்குறுதிகள்
இந்த ஆட்சிக்கு வந்தால் ஐந்து திட்டங்களை நடைமுறைப்படுத்த திட்டமிட்டுள்ளது. பள்ளி, கல்லூரி மாணவர்களுக்கு இலவச பேருந்து பயண அடையாள அட்டையுடன், இலவச பெட்ரோல் அடையாள அட்டை வழங்கப்படும். இக்கட்சி ஆட்சிக்கு வந்தால் முதலமைச்சர் உள்ளிட்ட நான்கு துணை முதலமைச்சர்கள் இருப்பார்கள். பத்தாம் வகுப்பிற்கு பிறகு படிப்பை கைவிட்ட மாணவர்களை மீண்டும் இலவசமாக தொழிற்கல்வி பயில பல்கலைக்கழகம் அமைக்கப்படும். கிராமங்கள் தோறும் கிராம வளர்ச்சி அலுவலரை நியமித்து கிராமிய பொருளாதராம் பெருக்கப்படும்.  
## 2021 தேர்தலிலில்
ரோபோ சின்னத்தை கொண்டுள்ள இக்கட்சி 2021 தமிழ்நாடு சட்டமன்றத் தேர்தலில் போட்டியிடவில்லை என்று இக்கட்சியின் தலைவர் அர்ஜுனமூர்த்தி 17 மார்ச் 2021 அன்று தெரிவித்துள்ளார்.
# ஷா அகமது நூரானி


**ஷா அகமத் நூரானி** (Shah Ahmad Noorani) (1 அக்டோபர் 1926 - 11 திசம்பர் 2003, **அல்லாமா நூரானி** எனவும் அழைக்கப்படும் இவர் பாக்கித்தானைச் சேர்ந்த இசுலாமிய அறிஞரும், சூபித்துவவாதியும், தத்துவவாதியும், மறுமலர்ச்சி மற்றும் தீவிர பழமைவாத அரசியல்வாதியும் ஆவார்.  

அலகாபாத் பல்கலைக்கழகத்தில் அரபு மொழியில் இளங்கலை பட்டம் பெற்ற இவர், பின்னர் மீரட்டிலுள்ள தாருல் உலூமில் (இசுலாமிய கல்வி நிறுவனம்) சான்றிதழ் பெற்றார். பின்னர் புகழ்பெற்ற இசுலாமிய அறிஞராக தன்னை நிலைநிறுத்திக் கொண்டார். மேலும் இசுலாமிய தத்துவத்தை வளர்ப்பதில் அதிகமாகப் பணியாற்றினார். 1972இல் உலக இசுலாமியத் திட்டம் என்ற நிறுவனத்தை நிறுவ உதவினார்  

உருது, அரபு, ஆங்கிலம், பாரசீக, பிரஞ்சு, சுவாகிலி ஆகிய ஆறு மொழிகளில் சொற்பொழிவாற்றுபவர் எனவும், "17 மொழிகளில் உரையாடும்" பன்மொழிப் புலமையாளர் எனவும் இவர் விவரிக்கப்பட்டுள்ளார்.  

## ஆரம்ப கால வாழ்க்கை
அகமத் நூரானி பிரிட்டிசு இந்தியாவின் மீரட்டில் 1926 மார்ச் 31 அன்று (17 ரமலான் 1344) உருது மொழி பேசும் குடும்பத்தில் பிறந்தார். இவரது தந்தை அப்துல் அலீம் சித்திகியும் ஒரு இசுலாமிய அறிஞர் ஆவார். மேலும் இவரது ஆரம்பகால இளமை பருவத்தில் உலகின் பல்வேறு பகுதிகளுக்கு இசுலாமிய நிறுவன சுற்றுப்பயணங்களில் தனது தந்தையுடன் சென்றார். அலகாபாத் பல்கலைக்கழகத்தில் அரபு மொழியில் இளங்கலைப் பட்டம் பெற்றார். இசுலாமிய சட்டத்தில் மீரட்டில் உள்ள தாருல்-உலூமில் சான்றிதழ் பட்டம் பெற்றார். இவர் தனது எட்டு வயதில் புனித திருக்குர்ஆன் முழுவதையும் மனப்பாடம் செய்த ஒரு நபரானார். இந்தியா பிரிக்கப்பட்ட பின்னர் இவரது குடும்பம் பாக்கித்தானின் சிந்து மாகாணத்திலுள்ள கராச்சிக்கு குடிபெயர்ந்தது. இவர் 1972இல் உலக இசுலாமியத் திட்டம் என்பதை நிறுவினார். இது சவூதி அரேபியாவின் மக்காவை மையமாகக் கொண்டது.  

## தொழில்
இவர், அகமதியா முஸ்லிம்களை காஃபிர் (கடவுளை நிராகரிப்பவர்) என்று அறிவித்தார். 1970களில் ஜாமியத் உலமா-இ-பாக்கித்தான் கட்சியின் ஆதரவுடன் நடைபெற்ற பொதுத் தேர்தல்களில் பங்கேற்று தெற்கு கராச்சியிலிருந்து தேசிய சட்டமன்ற உறுப்பினராகத் தேர்ந்தெடுக்கப்பட்டார். பொதுவாக சுன்னி இசுலாத்தின் மத பரேல்வி விகாரத்திற்கான அரசியல் வாகனமாகக் கருதப்படுகிறது. ஒரு நீண்ட போராட்டத்திற்குப் பிறகு இவரும் இவரது குழுவும் 1974இல் முகம்மது நபியை இறுதி தீர்க்கதரிசி என ஒப்புக்கொள்ளும் சட்டமுன்வடிவை நாடாளுமன்றத்தில் நிறைவேற்றி வெற்றிபெற்றனர். எனவே அகமதியாக்கள் முஸ்லிம் அல்லாதவர்களாக அறிவிக்கப்பட்டனர். இரண்டாவது முறையாக இவர் 1977 பாக்கித்தான் பொதுத் தேர்தலில் ஐதராபாத்திலிருந்து தேசிய சட்டமன்ற உறுப்பினராகத் தேர்ந்தெடுக்கப்பட்டார். அப்போதிருந்து, தேசிய அரசியலில் இவரது செல்வாக்கு மேலும் வளர்ந்தது. 1980களில் இவர் செனட்டரானார்.  

1990களில் அரசியலிலிருந்து விலகிய பின்னர், அதிபர் பர்வேஸ் முஷாரப்பின் ஆட்சியை எதிர்ப்பதற்காக ஒரு தீவிர-பழமைவாத கூட்டணியை உருவாக்குவதில் குறிப்பிடத்தக்கவராக இருந்தார். பாக்கித்தானின் பழமைவாத, இஸ்லாமிய, மத மற்றும் தீவிர வலதுசாரிக் கட்சிகளைக் கொண்ட ஒரு அரசியல் கூட்டணியான முத்தாஹிதா மஜ்லிஸ்-இ-அமல் என்பதின் (எம்.எம்.ஏ) தலைவர் பதவியைக் கருத்தில் கொண்டு இவர் முஷாரப்பிற்கு எதிராக கடுமையான சொல்லாட்சியைப் பயன்படுத்துவதாக அறியப்பட்டார். மேலும் நாட்டில் முஷாரப்பின் கொள்கைகளுக்கு எதிராக மக்கள் ஆதரவை உருவாக்கினார்.  

## இறப்பு
2003 திசம்பர் 11 அன்று (17 ஷவ்வால் 1424), இவர் மாரடைப்பால் இறந்தார்.
# எரவடா



**எரவடா** (**Yerawada**), இந்தியாவின் மகாராட்டிரா மாநிலத்தின் புனே மாநகராட்சியின் ஒரு பகுதியாகும். புனே நகரத்தில் மக்கள்தொகை அடர்த்தி கொண்ட பகுதியாகும். இது புனேவிலிருந்து அகமத்நகர் செல்லும் சாலையில் நெடுஞ்சாலையின் துவக்கத்தில் உள்ளது. இப்பகுதியில் ஏர்வாடா மத்திய சிறைச்சாலை, ஆகா கான் அரண்மனை, டெக்கான் முதுகலை கல்லூரி மற்றும் ஆய்வு நிறுவனம் அமைந்துள்ளது. மேலும் இப்பகுதியில் முளா-முடா ஆறு பாய்கிறது.
# ஓல்டுபீல்டு தாமசு

**மைக்கேல் ரோஜர்ஸ் ஓல்ட்ஃபீல்ட் தாமஸ்** (*Oldfield Thomas*) எப் ஆர் எஸ் எப் இசட் எஸ் (21 பிப்ரவரி 1858 - 16 ஜூன் 1929) என்பவர் இங்கிலாந்து நாட்டினைச் சார்ந்த விலங்கியல் நிபுணர்.  

## தொழில்
தாமஸ் இயற்கை வரலாற்று அருங்காட்சியகத்தில் பணியாற்றினார். இவர் பாலூட்டிகளில் 2,000 புதிய இனங்கள் மற்றும் கிளையினங்களை விவரித்தார். இவர் 1876ஆம் ஆண்டில் அருங்காட்சியக செயலாளராக நியமிக்கப்பட்டுள்ளார். பின்னர் இவர் 1878ஆம் ஆண்டு விலங்கியல் துறைக்கு மாற்றப்பட்டார்.  

1891ஆம் ஆண்டில், தாமஸ், சர் ஆண்ட்ரூ கிளார்க்கின் மகள் மேரி கேனை மணந்தார். இதன் மூலம் பாலூட்டி சேகரிப்பாளர்களை வேலைக்கு அமர்த்துவதற்கும் அவர்களின் மாதிரிகளை அருங்காட்சியகத்திற்கு வழங்குவதற்கும் நிதி வழங்க வழிவகுத்தது. இவர் மேற்கு ஐரோப்பாவிலும் தென் அமெரிக்காவிலும் களப்பணிகளை மேற்கொண்டார். இவரது மனைவி இயற்கை வரலாற்றில் தனது ஆர்வத்தை இவருடன் பகிர்ந்து கொண்டு, பயணங்களை இவருடன் மேற்கொண்டு மாதிரிகளைச் சேகரிப்பதில் உதவினார். புதிய மாதிரிகளில் தாமஸ் கவனம் செலுத்த ஆரம்பித்தார்.  

தாமஸ் தனது வகைபிரித்தல் முயற்சிகளை இங்கிலாந்தின் ஏகாதிபத்தியத்தின் நோக்கத்திலிருந்து பார்த்தார். "நீங்களும் நானும் எங்கள் விஞ்ஞான வாழ்க்கையில் உலகின் பாலூட்டிகளின் பொது அறிவை பிரமாதமாக முன்னேற்றம் கண்டிருக்கிறோம் - இனி சில அல்லது வெற்று பகுதிகள் இல்லை" என்று கெரிட் ஸ்மித் மில்லருக்கு எழுதிய கடிதத்தில் இவர் கூறினார்.  

1923இல் அதிகாரப்பூர்வமாக அருங்காட்சியகத்திலிருந்து ஓய்வு பெற்ற இவர், தனது பணிகளை எந்தவித இடையூறும் இல்லாமல் தொடர்ந்தார். அலுவலகத்தில் இருந்தபோது கைத்துப்பாக்கியால் தன்னைத்தானே சுட்டுக் கொண்டதாக வதந்திகள் தெரிவித்தாலும் இவர் தந்து வீட்டில்தான் இறந்தார் 1929 இல், 71 வயதில், அவரது மனைவி இறந்த ஓராண்டு கழித்து, அவர் நினைவில் உயிர்துறந்தார்.
# சிக்கிம் எலி

| <div>காப்பு நிலை</div> |  |
| --- | --- |
| <div>

தீவாய்ப்பு கவலை குறைந்த இனம் <small>&nbsp;(IUCN 3.1]])</small></div> |  |
| திணை: | விலங்கு |
| தொகுதி: | முதுகெலும்பி |
| வகுப்பு: | பாலூட்டிகள் |
| வரிசை: | கொறிணி |
| குடும்பம்: | முறிடே |
| பேரினம்: | *ராட்டசு* |
| சிற்றினம்: | <div>***ரா. அந்தமானென்சிசு***</div> |
| *ராட்டசு அந்தமானென்சிசு*
(பிளைத், 1860) |  |
| வேறுபெயர்கள் |  |
| *ரா. சிக்கிமென்சிசு* <small>கிண்டன், 1919</small> | } |

**சிக்கிம் எலி** (*Sikkim rat*) (*ராட்டசு அந்தமானென்சிசு*) என்பது முரிடே குடும்பத்தினைச் சார்ந்த கொறிணி வகைகளுள் ஒன்றாகும்.  

இது பூட்டான், கம்போடியா, சீனா, இந்தியா, லாவோஸ், மியான்மர், நேபாளம், தாய்லாந்து மற்றும் வியட்நாமில் காணப்படுகிறது. எலியின் மேற்புறம் பழுப்பு நிறமாகவும் அடிப்பகுதி வெண்மையாகவும் இருக்கும்.
# பியா மர எலி

| <div>

தீவாய்ப்பு கவலை குறைந்த இனம் <small>&nbsp;(IUCN 3.1]])(IUCN 3.1)</small></div> |  |
| --- | --- |
| திணை: | விலங்கு |
| தொகுதி: | Chordata |
| வகுப்பு: | பாலூட்டிகள் |
| வரிசை: | கொறிணி |
| குடும்பம்: | முரிடே |
| பேரினம்: | *சிரோமிசுகசு*
<small>தாமசு</small>, <small>1925</small> |
| சிற்றினம்: | <div>***சி. கைரோபசு***</div> |
| **<span>*சிரோமிசுகசு கைரோபசு*</span>**
(<small>தாமசு</small>, 1891) |  |

**பியா மர எலி** அல்லது **இந்தோசீனா கைரோமைகசு** (*சிரோமிசுகசு கைரோபசு*) என்பது முரிடே குடும்பத்தினைச் சார்ந்த கொறிக்கும் விலங்காகும். இது யுன்னான் (சீனா), கிழக்கு மியான்மர், வடக்கு தாய்லாந்து, லாவோஸ் மற்றும் வியட்நாமில் காணப்படுகிறது.
# சல்மா ஷாகீன் பட்


**சல்மா ஷாகீன் பட்** (Salma Shaheen Butt) (பிறப்பு:1949 சனவரி 1) பாக்கித்தானைச் சேர்ந்த அரசியல்வாதி ஆவார் இவர் 2013 மே முதல் 2018 மே வரை பஞ்சாப் மாகாண சபை உறுப்பினராக இருந்தார்,  

## ஆரம்ப வாழ்க்கை
இவர் 1949 சனவரி அன்று பஞ்சாப் மாகாணத்தில் உள்ள நகரமான குஜ்ரன்வாலாவில் பிறந்தார்.  

## அரசியல் வாழ்க்கை
2013 பாக்கித்தான் பொதுத் தேர்தலில் பெண்களுக்கு ஒதுக்கப்பட்ட தொகுதியில் பாக்கித்தான் முஸ்லிம் லீக் (என்) வேட்பாளராக பஞ்சாப் மாகாண சபைக்குத் தேர்ந்தெடுக்கப்பட்டார். 1993இல் இசுலாமிய ஜனநாயகக் கூட்டணி கலைக்கப்பட்ட பின்னர் முன்னாள் பிரதமர் நவாஸ் ஷெரீப் அவர்களால் இந்த கட்சி நிறுவப்பட்டது.
# ஏறுது பார் கொடி


**ஏறுது பார் கொடி** (கொடிகள் மேலே செல்வதைப் பாருங்கள்) என்பது ஒரு தமிழீழ பாடலாகும். இப்பாடலை புதுவை இரத்தினதுரை எழுத, இசைவாணர் கண்ணனின் இசையில், எஸ். ஜி. சாந்தன், சியாமளா ஆகியோர் பாடியுள்ளனர்.  

இது பாரம்பரியமாக தமிழீழத் தேசியக் கொடியை உயர்த்தும்போது பாடப்படுகிறது. இது தமிழர்களின் பரவலாகப் பயன்படுத்தப்படும் கீதமாகும். எனவே இது தமிழீழத்தின் தேசிய கீதமாக பலரால் அடையாளம் காணப்படுகிறது. இலங்கையில் தமிழ் பிரதேசங்களின் சுதந்திரத்திற்காக உள்நாட்டுப் போரின்போது இந்த கீதம் உருவாக்கப்பட்டது. இப்போது ஈழத் தமிழர்களிடையேயும், தமிழ் புலம்பெயர்ந்தோரிலும் பொதுவானது.  

## தமிழ் எழுத்தில் உரை
இஸ்தோத்திரம் 5 சரணங்களாக பிரிக்கப்பட்டுள்ளது. முதலாவது 7 வரிகளும் மீதமுள்ள 6 வரிகளும் உள்ளன. உரையை இரண்டாவது பக்கத்தில் ஈழத் தமிழர்கள் வெளியிட்டுள்ள தமிழ் புத்தகங்களில் காணலாம்.  

ஐந்தாம் வகுப்பு மத புத்தகத்திலிருந்து உரை:  

## தனிப்பட்ட சான்றுகள்
# சுட்ட பழம்


**சுட்ட பழம்** (*Sutta Pazham*) என்பது 2008 ஆம் ஆண்டு வெளியான இந்திய தமிழ் வயதுவந்தவர்களுக்காக நகைச்சுவை பரபரப்பூட்டும் திரைப்படம் ஆகும். ஜி. கே இயக்கிய இப்படத்தில் மோகன், சுபா பூஞ்சா ஆகியோர் முக்கிய வேடங்களில் நடித்தர். ஆர். என். ஆர். மனோகர், லிவிங்ஸ்டன், மனோபாலா, வெண்ணிற ஆடை மூர்த்தி, எம். எசு. பாசுகர், அனு மோகன், குள்ளமணி, சௌந்தர், சாப்ளின் பாலு ஆகியோர் துணை வேடங்களில் நடித்துள்ளனர். இப்படத்திற்கு ஸ்ரீ சாம் இசை அமைத்துள்ளார். சி. மாயா ஒளிப்பதிவையும், ஆர். கே. உதயகுமார் படத் தொகுப்பையும் செய்துள்ளனர். படம் 25 சூலை 2008 அன்று வெளியானது.  

## நடிகர்கள்

- மோகன் நந்தகுமாராக (நந்து)
- சுபா பூஞ்சா காவல் ஆய்வாளர் வந்தனாவாக
- ஆர். என். ஆர். மனோகர் தேவாயல பாதிரியாராக
- லிவிங்ஸ்டன் காவல் ஆய்வாளர் பிரசாத்தாக
- மனோபாலா காவல் துணை ஆணையராக
- வெண்ணிற ஆடை மூர்த்தி மூர்த்தியாக
- எம். எசு. பாசுகர் குமாரசாமியாக
- அனு மோகன் மணியாக
- குள்ளமணி
- சௌந்தர் தலைமைக் காவலராக
- சாப்லின் பாலு மதுக்கடையில் உள்ளவராக
- உடுமலை ரவி மதுக்கடையில் உள்ளவராக
- சர்மிளா கீர்த்தியாக
- பாவா லட்சுமணன்
- நெல்லை சிவா
- ஜெமினி பாலாஜி
- செம்புலி ஜகன்
- கும்தாஜ்

## தயாரிப்பு
பிண்டெக்ஸ் கிரியேஷன்ஸ் என்ற பதாகையின் கீழ் தயாரிக்கபட்ட *சுட்ட பழம்* படத்தை ஜி. கே இயக்கினார். மூத்த நடிகர் மோகன், இதற்கு முன் கடைசியாக *அன்புள்ள காதலுக்கு* (1999) படத்தில் நடித்திருந்தார். இப்படத்தில் முக்கியக் கதாபாத்திரத்தில் நடிப்பதன் வழியாக அவர் மீண்டும் திரையுலகுக்குத் திரும்பினார். கதாநாயகியாக நடிக்க சுபா பூஞ்சா தேர்வு செய்யப்பட்டார். இப்படம் மூணார், சென்னை போன்ற இடங்களில் படமாக்கப்பட்டது. படமானது வயதுவந்தவர்களுக்கான நகைச்சுவை-பரபரப்பூட்டும் திரைப்படம் என்று தயாரிப்பாளர்கள் கூறினர். ஆனால் படத்தில் எந்தவிதமான மோசமான தன்மையும் இல்லை.  

## இசை
திரைப்பட பின்னணி இசை, பாடல் இசை ஆகியவற்றை திரைப்பட இசையமைப்பாளர் ஸ்ரீ சாம் அமைத்தார். இசைப்பதிவில் ஐந்து பாடல்கள் உள்ளன, இது 16 சூலை 2008 அன்று சென்னையில் உள்ள ஹலோ எப். எம் வானொலி நிலையத்தில் வெளியிடப்பட்டது. இசை வெளியீட்டு நிகழ்ச்சியில் நடிகர்கள் மோகன், ஷாம், எம். எசு. பாசுகர், திரைப்பட இயக்குநர் ஜி. கே, இசை அமைப்பாளர் ஸ்ரீ சாம், பாடலாசிரியர் சினேகன் ஆகியோர் கலந்து கொண்டனர்.  

## வெளியீடு
இந்த படம் 25 சூலை 2008 அன்று மற்றொரு சிற்றின்பப் படமான *பத்து பத்து* படத்துக்கு போட்டியாக வெளியானது. அந்த வாரம் வெளியான இரண்டு படங்களும் தணிக்கை வாரியத்தால் வெட்டப்பட்டு, "ஏ" சான்றிதழ்கள் வழங்கப்படவை ஆகும். ஏனெனில் அவை அதிகப்படியான பாலியல், இரட்டை அர்த்த உரையாடல்களைக் கொண்டிருந்தன.
# சல்மா ஷாகீன்


**சல்மா ஷாகீன்** (Salma Shaheen) (பிறப்பு: 1954 ஏப்ரல் 16) பாக்கித்தானைச் சேர்ந்த கவிஞரும், புனைகதை எழுத்தாளரும், ஆராய்ச்சியாளரும், முதல் பஷ்தூ மொழி -பெண் புதின ஆசிரியருமாவார். இவர் பெசாவர் பல்கலைக்கழகத்தின் பஷ்தூ கழகத்தின் மொழி ஒழுங்குமுறை நிறுவனத்தின் முதல் பெண் இயக்குநராகவும் பணியாற்றினார். இவர் தனது இலக்கியப் பணியைத் தொடங்கியதிலிருந்து முதன்மையாக உருது மற்றும் பஷ்தூ மொழிகளில் கவிதைகளை எழுதினார். கைபர் பக்துன்க்வாவின் முக்கிய பெண் எழுத்தாளர்களில் ஒருவராக இவர் அங்கீகரிக்கப்படுகிறார். இவர் பஷ்தூ மொழி, கலாச்சாரம் மற்றும் அதன் இலக்கியங்களுக்கு குறிப்பிடத்தக்க பங்களிப்பை வழங்கியதாக நம்பப்படுகிறது.  

## ஆரம்ப கால வாழ்க்கை
சல்மா 1954 ஏப்ரல் 16 அன்று கைபர் பக்துன்க்வாவின் மர்தானில் உள்ள பாக்தாதா நகரில் பிறந்தார். 1971ஆம் ஆண்டில் ஒரு அரசுப் பள்ளியிலிருந்து தனது இடைநிலைக் கல்வியை முடித்தார். பின்னர் 2002ஆம் ஆண்டில் மர்தான் மகளிர் பல்கலைக்கழகத்தில் (முன்னர் மர்தான் பெண்கள் மகளிர் கல்லூரி) பயின்றார். மேலும், நவீன பஷ்தூ கவிதைகளில் பட்டப்படிப்பு, முனைவர் பட்டம் உள்ளிட்ட மேலதிக கல்வியை முடித்தார்.  

## தொழில்
இவர், தனது பிள்ளை பருவத்திலேயே எழுத்துகளில் ஈடுபட்டார். தனது எட்டாம் வகுப்பில் படிக்கும் போது முதலில் எழுதத் தொடங்கினார் என்று நம்பப்படுகிறது. இவரது தந்தை இவரது வாழ்க்கையில் ஒரு குறிப்பிடத்தக்க பங்கைக் கொண்டிருந்தா. மேலும், பஷ்தூ பெண்களுக்கு தார்மீக அதிகாரம் பெற ஊக்கப்படுத்தினார். பஷ்தூ கழகத்தின் இயக்குநராக, இவர் 2011இல் மொழி ஒழுங்குமுறை நிறுவனத்தை மீட்டெடுத்தார். இது முன்னர் பஷ்தூ மொழி மற்றும் இலக்கியத்திற்கான மையம் என அழைக்கப்படாத ஒரு நிறுவனத்தில் இணைக்கப்பட்டிருந்தது. மேலும், ஹுஜ்ரா, இசை, நடனம் மற்றும் ஜிர்கா பற்றிய 120 பக்துன்வாலி புத்தகங்களை வெளிக்கொண்டு வந்த பெருமையும் இவருக்கு உண்டு.  

### இலக்கியப் பணி
ஒரு கவிஞராக, இவர் உருது மற்றும் பஷ்தூ மொழிகளில் பதினான்கு முதல் பதினெட்டு புத்தகங்களை எழுதினார். மேலும் ஒரு ஆராய்ச்சியாளராக, இவர் நாட்டார் பாடல் அல்லது "பஷ்தூ தபா" என்ற தலைப்பில் நாட்டுப்புற இசை குறித்த ஆராய்ச்சி புத்தகத்தை எழுதினார், "கன்ரி ஆவோ ஆக்ஸி" சிறுகதையை எழுதினார். இவரது கவிதை புத்தகங்களில் "ஜா ஹம் ஹாக்ஸே வாரா வே" மற்றும் "நவே சஹார்" ஆகியவை அடங்கும். இது முதலில் 1982இல் வெளியிடப்பட்டது. ஒரு ஆராய்ச்சியாளராக, சமூக, கலாச்சாரம், பாரம்பரியம் மற்றும் மொழி தடைகள் உட்பட பல்வேறு தலைப்புகளில் 42 வெளியீடுகளை வெளியிட்டுள்ளார். இவரது கவிதை பஷ்தூ கலாச்சாரம், இலக்கியம் மற்றும் மரபுகளை மையமாகக் கொண்டுள்ளது. "கா ராணா ஷாவா" மற்றும் "கனி ஆ ஆஸ்கி" என்ற இரண்டு புதினங்களையும் எழுதியுள்ளார். "அபாசின் டா தாரிக்", "முஷாரதி ஆ சகாபதி ஆசர்" மற்றும் "அவாமி சண்டரே" உள்ளிட்ட முக்கிய புத்தகங்களில் ஒன்றாக அங்கீகரிக்கப்பட்ட கவிதைகளையும் இவர் எழுதினார். ஒரு எழுத்தாளராக ஆய்வரங்குகள், மாநாடுகள் போன்ற இலக்கிய நிகழ்வுகளில் பல நாடுகளில் பாக்கித்தானைப் பிரதிநிதித்துவப்படுத்தினா. மேலும் சீனாவுக்கான ஒரு கலாச்சாரக் குழுவின் உறுப்பினராக நியமிக்கப்பட்டார். சீனாவுக்குச் சென்ற வந்த பின், "தில் அவுர் அங்கீன் சீன் மெயின்" என்ற தலைப்பில் ஒரு புத்தகத்தை எழுதினார்.  

## விருதுகள்
பஷ்தூ இலக்கியம், சமூக, கலாச்சாரம் மற்றும் பாரம்பரியம் ஆகியவற்றில் இவர் செய்த பங்களிப்புக்காக ஏராளமான விருதுகள் பெற்றுள்ளார். இவரது விருதுகளில் அபாசின் கலை அமைப்பு விருது, பாக்கித்தான் கலாச்சார சங்கம் விருது, 2009 இல் பாக்கித்தான் அரசாங்கத்தால்<nowiki/>பாக்கித்தான் கடிதங்களில் அகாதமிக்கான விருது அகாடமி , தம்கா-இ-இம்தியாஸ் ஆகியவை
# மாத்தேயின் சுண்டெலி

| <div>காப்பு நிலை</div> |  |
| --- | --- |
| <div>

தீவாய்ப்புக் கவலை குறைந்த இனம் <small>&nbsp;(IUCN 3.1)</small></div> |  |
| திணை: | விலங்கு |
| தொகுதி: | முதுகுநாணி |
| வகுப்பு: | பாலூட்டிகள் |
| வரிசை: | கொறிணி |
| குடும்பம்: | முறிடே |
| பேரினம்: | *மசு* |
| சிற்றினம்: | <div>***ம. மாத்தேய்***</div> |
| **<span>*மசு மாத்தேய்*</span>**
<small>பீட்டர்</small>, 1969 |  |
**மாத்தேயின் சுண்டெலி** (*Matthey's mouse*) (*மசு மாத்தேய்*) என்பது முரிடே குடும்பத்தினைச் சார்ந்த கொறிக்கும் வகை விலங்காகும்.  

இது புர்க்கினா பாசோ, கோட் டிவார், கானா, மாலி, செனிகல், டோகோ, பெனின், கினி மற்றும் கினி-பிசாவ் ஆகிய இடங்களில் காணப்படுகிறது .  

இதனுடைய இயற்கையான வாழ்விடம் ஈரமான புன்னிலமாகும்.  

## ,மேற்கோள்கள்

-
# பீகார் நகர்ப்புற உள்கட்டமைப்பு மேம்பாட்டு மாநகராட்சிக் குழுமம்


**பீகார் நகர்ப்புற உள்கட்டமைப்பு மேம்பாட்டு மாநகராட்சிக் குழுமம்** (*Bihar Urban Infrastructure Development Corporation Limited*) இந்தியாவின் பீகார் மாநிலத்தில் அமைந்துள்ள நகர்ப்புறத் திட்டமிடல் நிறுவனமாகும். இவ்வமைப்பு பீகார் மாநிலத்தின் உள்கட்டமைப்பு மேம்பாட்டிற்கு பொறுப்பேற்று செயல்படுகிறது. 2009 ஆம் ஆண்டு சூன் மாதம் 16 ஆம் தேதி நிறுவனச் சட்டம் 1956 பிரிவு 1 இன் அடிப்படையில் இக்குழுமம் அமைக்கப்பட்டது. மாநிலத்தில் வளர்ச்சி நடவடிக்கைகளைத் திட்டமிடுவதற்கும் ஒருங்கிணைப்பதற்கும் பீகார் அரசுக்கு வாய்ப்பளிக்கும் ஓர் உச்ச அமைப்பாக இக்குழுமம் செயல்படுகிறது. குழுமத்தின் தலைமையகம் பாட்னாவின் மவுரியா லோக் மாவட்டத்தில் உள்ளது.  

சவகர்லால் நேரு தேசிய நகர்ப்புற புதுப்பித்தல் பணி, தேசிய கங்கா நதி படுகை ஆணையம், ஆசிய அபிவிருத்தி வங்கி மற்றும் உலக வங்கி நிதியளித்த நகர்ப்புறத் திட்டம் போன்ற திட்டங்களை செயல்படுத்துவதற்கான பீகார் அரசாங்கத்தின் செயலாக்க அமைப்பு நிறுவனமாகவும் பீகார் நகர்ப்புற உள்கட்டமைப்பு மேம்பாட்டு மாநகராட்சிக் குழுமம் இயங்குகிறது.  

இயக்குநர்கள் குழுவால் இக்குழுமம் நிர்வகிக்கப்படுகிறது நிறுவனத்தின் தலைவர் மற்றும் நிர்வாக இயக்குநர் இக்குழுவுக்குத் தலைமை தாங்குகிறார்கள். 2018 ஆம் ஆண்டு டிசம்பர் மாதம் 1 ஆம் தேதி அன்று மாவட்ட நகர்ப்புற மேம்பாட்டு முகமையும் பீகார் நகர்ப்புற மேம்பாட்டு முகமையும் பீகார் நகர்ப்புற உள்கட்டமைப்பு மேம்பாட்டு மாநகராட்சிக் குழுமத்துடன் இணைக்கப்பட்டன.
# கணவனின் தையல்

**கணவனின் தையல்** அல்லது **கணவனின் முடிச்சு** என்றறியப்படுவது பிரசவத்திற்கு பிறகு இளகிப் போன பெண்ணுறுப்பை, கணவனின் உடலுறவு இன்பத்துக்காக, தையல் போட்டு இறுக்கிக் கொள்ளும் முயற்சியாகும். இது அழகியல் அறுவை மருத்துவங்களின் கீழ் வைக்கப்படுகிறது. எனினும், இம்முயற்சி பெரும்பாலும் கண்டிக்கப்படுகிறது.  

## மருத்துவப் பார்வை
பிரசவத்தின் போது பெண்ணுறுப்பு இளகிப் போவது அல்லது கிழிவது வழக்கம். கிழியும் பட்சத்தில் குருதிப்பெருக்கை நிறுத்த, மருத்துவர்கள் தையல் இடுவார்கள். அப்படி தையல் இடும் போது, ஆணின் இன்பத்திற்காக பெண்ணுறுப்பை இறுக்கிக் கொள்ள வேண்டி, தேவைக்கு மிகுதியாக போடப்படும் தையல் வாழ்நாள் அசௌகரியத்தையும் வலியையும் கொடுக்க வாய்ப்பிருக்கிறது.  

மருத்துவ வரலாற்றைக் காணும் போது இவ்வழக்கம் 1885 முதலே இருந்து வந்ததாகத் தெரிகிறது. **டெக்சாஸ் மருத்துவ குழுமத்தின் பரிவர்த்தனைகள்** என்னும் நூலில், இந்த வழக்கத்தைப் பற்றி குறிப்பிட்டிருக்கிறார்கள். ஆனால், இன்று வரை இந்த பொருண்மையின் கீழ் மிகுதியான ஆய்வுகள் நடத்தப்படவில்லை. அதனால் எத்தனை பெண்களுக்கு இது நிகழ்த்தப்படுகிறது என்பது தெரிவதில்லை. இருப்பினும், தங்களின் ஒப்புகை இன்றி தையல் இடப்பட்டதாக அறிக்கை கூறியுள்ளனர் பெண்கள்.  

## புனைவு பயன்பாடு
**கார்மன் மரியா மச்சாடோ** 2014 இல் எழுதிய 'கணவனின் தையல்' என்கிற ஆங்கில சிறுகதை இந்த வழக்கத்தை கதை வழியே விவரிக்கவும் விமர்சிக்கவும் செய்கிறது.
# பரிந்துரைக்கப்பட்ட மாநிலங்களவை உறுப்பினர்கள் பட்டியல்

**பரிந்துரைக்கபட்ட மாநிலங்களவை உறுப்பினர்கள் பட்டியல்** (List of nominated members of the Rajya Sabha) கலை, இலக்கியம், அறிவியல் மற்றும் சமூக சேவைகளுக்கு அவர்கள் செய்த பங்களிப்புகளுக்காக பன்னிரண்டு **உறுப்பினர்கள்** குடியரசுத் தலைவரால் ஆறு ஆண்டு காலத்திற்கு **மாநிலங்களவைக்கு பரிந்துரைக்கபடுவார்கள்** . இந்திய அரசியலமைப்பின் நான்காவது அட்டவணை (கட்டுரைகள் 4 (1) மற்றும் 80 (2)) இன் படி இந்த உரிமை குடியரசுத் தலைவருக்கு வழங்கப்பட்டுள்ளது.  

## தற்போதைய உறுப்பினர்கள்
தற்போதைய மாநிலங்களவை உறுப்பினர்கள் இது குடியரசுத் தலைவரால் பரிந்துரைக்கப்பட்ட ஆகும்.  
| வரிசை எண் | படம் | பெயர் | துறை | அரசியல் கட்சி | பதவி முடியும் நாள் | பணி முடிவடையும் நாள் |
| --- | --- | --- | --- | --- | --- | --- |
| 1 | ** அல்லாடி கிருஷ்ணசாமி ஐயர் ** | 03 ஏப்ரல் 1952 | 03 அக்டோபர் 1953 |  |  |  |
| 2 | ** சத்தியேந்திர நாத் போசு ** | 03 ஏப்ரல் 1952 | 02 சூலை 1959 |  |  |  |
| 3 | ** பிருத்விராஜ் கபூர் ** | 03 ஏப்ரல் 1952 | 02 ஏப்ரல் 1960 |  |  |  |
| 4 | ** ஜெகதீசன் மோகன்தாஸ் குமாரப்பா ** | 03 ஏப்ரல் 1952 | 02 ஏப்ரல் 1954 |  |  |  |
| 5 | ** காளிதாஸ் நாக் ** | 03 ஏப்ரல் 1952 | 02 ஏப்ரல் 1954 |  |  |  |
| 6 | ** ருக்மிணி தேவி அருண்டேல் ** | 03 ஏப்ரல் 1952 | 02 ஏப்ரல் 1962 |  |  |  |
| 7 | ** என்.ஆர் மல்கனி ** | 03 ஏப்ரல் 1952 | 02 ஏப்ரல் 1962 |  |  |  |
| 8 | ** சாஹிப் சிங் சோகே ** | 03 ஏப்ரல் 1952 | 02 ஏப்ரல் 1956 |  |  |  |
| 9 | ** சாகீர் உசேன் ** | 03 ஏப்ரல் 1952 | 06 சூலை 1957 |  |  |  |
| 10 | ** மைதிலி சரண் குப்த் ** | 03 ஏப்ரல் 1952 | 02 ஏப்ரல் 1964 |  |  |  |
# 1954 ஆசிய விளையாட்டுப் போட்டிகளில் இந்தியா



**1954 ஆசிய விளையாட்டுப் போட்டிகளில் இந்தியா** (*India at the 1954 Asian Games*) பங்கேற்று ஐந்தாவது இடம் பிடித்தது. 1954 ஆம் ஆண்டு மே மாதம் 1 ஆம் தேதி முதல் மே மாதம் 9 ஆம் தேதி வரை ஆசிய விளையாட்டுப் போட்டிகள் பிலிப்பீன்சு நாட்டின் தலைநகரமான மணிலா நகரில் நடைபெற்றது. 18 நாடுகளைச் சேர்ந்த 970 தடகள வீரர்கள் இப்போட்டியில் பங்கேற்று விளையாடினர். இந்தியா 5 தங்கப் பதக்கங்களை வென்று 5 ஆம் இடத்தைப் பிடித்தது.  
## பதக்கப் பட்டியல்

| விளையாட்டு வாரியாகப் பதக்கங்கங்கள் |  |  |  |  |
| --- | --- | --- | --- | --- |
| தடகளம் | 5 | 3 | 6 | 14 |
| மல்யுத்தம் | 0 | 1 | 1 | 2 |
| நீரில் குதித்தல் | 0 | 0 | 1 | 1 |